OpenLLM-France/wikimedia huggingface dataset:
# The fables of Aesop by William Caxton (Jacobs)/Vol. II/Liber Tertius/Fable 3

* related portals: Aesop's Fables.
* sister projects: Wikidata item.
Translated from French by William Caxton and first published in 1484. Perry Index 565.
¶ The thyrd fable maketh mencion of the asse / of the hors / & of theyr fortune
E that is wel fortuned and happy / and is atte vpperest of the whele of fortune / may wel falle doune / And therfore none oughte to desprayse the poure / but oughte to thynke how the whele of fortune is moche doubtous as shewethe this present fable / Of a fayr hors whiche was wel harnaysed and arayed / and his sadel and brydel garnysshed with gold / whiche hors mete with an asse sore laden in a narowe way / And by cause that the asse tourned hym not a bak Incontynent the hors sayd to hym / Ha a chorle hast thow noo shame ne vergoyne / that thow doste ne berest none worshippe ne reuerence vnto thy lord / who holdeth now me / that wyth my foote I breke not thyn hede / by cause that thow puttest not thy self asyde and oute of my waye / so that I myght passe & goo on my waye / The poure asse ansuerd ne sayd to hym neuer a word / and was sore aserd that the horse shold haue bete hym / ​sore he held his pees as wys and sage / And the hors wente his waye / ¶ And within a lytyl whyl after / it befelle / that fortune tourned his whele vp sodoune / For thys fayre hors became old lene and seke / ¶ And whanne his mayster sawe that his hors was thus lene and seke and oute of prosperyte / he comaūded that he shold be had in to the toun and that in stede of his ryche sadel men shold put and sette on his backe a panyer for to bere dounge in to the feldes / Now it happed that the asse whiche was in a medowe etyng grasse perceyued and sawe the hors and wel knewe hym / wherof he was wonder abasshed / and merueylled moche that he was thus poure and so lene bycome / ¶ And the asse went toward hym and sayd / Ha a felawe. where is now thy fayre sadel / and thy ryche brydel / garnysshed with gold / how arte thow now bycome soo lene and suche a payllard / what haue prouffyted to the thy fayre and ryche rayments / and what auaylled now to thy grete syerste and pryde / and thy grete presumpcion whiche ones thow shewest to me / Thynke now/ how thow arte lene and vnthryfty / and how thow and I ben now of one offyce / And the myserable and vnhappy hors was abasshed / and for shame loked dounward / & ansuerd neuer one word / for alle his felicitie was thenne ​turned into aduersyte / ¶ And therfore they that ben in felycite / oughte not to dysprayse them / whiche ben in aduersyte / For many one I knewe ryche and myghty / whiche are now poure
# The fables of Aesop by William Caxton (Jacobs)/Vol. II/Other Aesop's/Fable 1

* related portals: Aesop's Fables.
* sister projects: Wikidata item.
Numbered 2 in the Perry Index. Click here to create an annotated version of this text.
¶ The fyrst fable is of the Egle and of the rauen
One ought to take on hym self to doo a thynge / whiche is peryllous withoute he fele hym self strong ynouȝ to doo hit / As reherceth this Fable / Of an Egle / whiche fleynge took a lambe / wherof the Rauen hadde grete enuye wherfor vpon another tyme as / the sayd rauen sawe a grete herd of sheep / by his grete enuy & pryde & by his grete oultrage descended on them / And by suche fachon and manere smote a wether that his clowes abode to the flyes of hit / In soo moche that he coude not flee awey / The sheep herd thenne came and brake and toke his wynges from hym / And after bare hym to his children to playe them with / And demaunded of hym / what byrd he was / And the Rauen ansuerd to hym / I supposed to haue ben an Egle / And by my ouerwenynge I wende to haue take a lambe / as the egle dyd / but now I knowe wel that I am a Rauen / wherfore the feble ought not in no wyse to compare ​hym self to the stronge / For somtyme when he supposeth to doo more than he may / he falleth in to grate deshonour / as hit appiereth by this present Fable / Of a Rauen / whiche supposen to haue ben as stronge as the egle
# The fables of Aesop by William Caxton (Jacobs)/Vol. II/Liber Tertius/Fable 20

* related portals: Aesop's Fables.
* sister projects: Wikidata item.
Numbered 514 in the Perry Index. Translated from French by William Caxton and first published in 1484.
¶ The xx fable maketh mencion of the fallace of the lyon / And of his conuersacion
O conuerse with folke of euylle lyf is a thyng moche peryllous / And only to speke with them letteth moch other / As this fable reherceth of a lyon ryght strong and ryght myghty / the whiche made hym self kynge for to haue grate renommee and glorye / And fro thenne forthon he beganne to chaunge his condycions and customme shewing hym self curtois / and swore that he shold hurte no bestes / but shold kepe them ageynst euery one / And of this promesse he repented hym by cause hit is moche dyffycyle and hard to chaunge his owne kynd / And therfore whanne he was angry / he lad with hym somme smalle beestes in to a secrete place for to ete and deceyue them / And demaunded of them / yf his mouthe stanke or not / And alle they that sayd that it stanke or not were al saued / And alle they the whiche ansuered not he kylled / & deuoured them al / It happed that he demaunded of the Ape / yf his mouthe stanke or not / And thape sayd no but ​that hit smelleth lyke bame / And thenne the lyon had shame to slee the ape / but he fond a grete falsheed for to put hym to dethe / He fayned to be seke and commaunded that al his leches & Cyrurgyens shold anone come vnto hym / whan they were come / he commaunded them to loke his vryne / And whan they had sene hit / they sayd to hym / Syre ye shalle sbone be hole / But ye must ete lyght metes / And by cause that ye be kynge / alle is at your commaundement / And the lyon ansuerd Allas Ryght fayne I wold ete of an Ape / Certaynly sayd the medecyn that same is good mete / Thenne was the Ape sente for And notwithstondyng that he worshipfully spak and ansuerd to the kynge / the kynge made hym to dye / and deuoured hym ¶ Therfore hit is peryllous and harmeful to be in the felauship of a Tyraunt / For be hit euylle or good he wylle ete and deuoure euery thynge / And wel happy is he / that may ecape fro his blody handes / And that may eschewe and flee the felauship of the eyyll tyraunt
¶ Here fynysshed the thyrdde booke of the subtyle fables of Esope
# The fables of Aesop by William Caxton (Jacobs)/Vol. II/Liber Tertius/Fable 8

* related portals: Aesop's Fables.
* sister projects: Wikidata item.
Translated from French by William Caxton and first published in 1484. Perry Index 539.
¶ The viij fable maketh mencion of Juno / of Venus / and of the other wymmen
Efore the goddes and the goddesses men muste euer preyse chastyte / for it is a worshipful & an honest thyng to a woman to hold hyr contente with a man alone / but Venus for her desporte & for to dryue aweye the tyme / wold Interprete the sayenge of the hennes / wherfore she demaunded a henne whiche was in her hows / but at this tyme I shal kepe my tongue / and no ferther I shalle speke therof / For many wyse men whiche haue sene and redde alle this book vnderstanden wel alle the nature of hit / and by cause it is lycyte & honest / And that we alle ben bounden to kepe the ladyes in theyre worship and honour / also that in euery place where hit shalle be possible to vs we ought to preyse them / We shalle now cesse to enquere ferther of this matere / and historyye / whiche we shall leue in latyn for the grete clerkes / & in especial for them that wylle occupye theyr tyme to judge and rede the glose of the sayd Esope
# The fables of Aesop by William Caxton (Jacobs)/Vol. II/Liber Tertius/Fable 6

* related portals: Aesop's Fables.
* sister projects: Wikidata item.
Translated from French by William Caxton and first published in 1484. Perry Index 568.
¶ The vj fable is of the foxe and of the wulf
Ortune helpeth bothe the good and euylle folke / and to alle them / whiche she helpeth not she sendeth euylle to them / And they that setten alle theyr malyce ageynste fortune ben subuertysed and ouerthrawen by her / wherof Esope reherceth suche a fable / Of a wulf whiche had assembled to gyder a grete proye / or moche mete for to haue lyued more delyciously / wherof the foxe had grete anuye / and for to haue robbed somme of this good / he came vnto the cauerne or hole where as this proye or mete was in / and sayd to the wulf / My godsep the wulf / by cause hit is longe syth I godsepawe the / I am in grete heuynesse and sorowe / and also by cause we haue not been in longtyme gone chaced and gone to gyder / ¶ And whan the wulf knewe the malyce of the foxe / he sayd to hym thow arte not come hyder for to see me / ne how I fare / but thou arte come for to robbe and rauysshe my good / For the whiche wordes the foxe was moche angry / and wente toward a ​sheepherd / to whome he sayd / yf thow wvlt be auenged of the wulf whiche is enemy of thy heerd or parke / on this day I shalle put hym under thy handes / And the shepherd ausuerede to the foxe in this manere / yf thow doo as thow sayst / I shall paye the wel / And thenne the foxe shewed to hym the hool / wherin the wulf was / And the shepherd Incontynent wente toward the hole / and with a spere he kyld the wulf / And by this manere the foxe was wel fylled and refresshyed of the good of the other / but as he returned home ward / he was tuke and deuoured by somme dogges / wherfore he sayd to hym self / by cause that ryght euylle I haue done / euylle cometh thow to me / For synne retorneth euer vpon his mayster / And he that lyueth but of rauyn and robberye shal at the last be knowen and robbed /
Cite error: <ref> tags exist for a group named "errata", but no corresponding <references group="errata"/> tag was found
Cite error: <ref> tags exist for a group named "errata", but no corresponding <references group="errata"/> tag was found
Cite error: <ref> tags exist for a group named "errata", but no corresponding <references group="errata"/> tag was found
Errata
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Liber Tertius/Fable 7

* related portals: Aesop's Fables.
* sister projects: Commons category, Wikidata item.
Translated from French by William Caxton and first published in 1484. Perry Index 74.
¶ The seuenth fable is of the herte and of the hunter
En preysen somtyme that / that shold be blamed & vitupered / And ofte men blamen & vytuperen that / that shold be preysed / as reciteth to vs this fable of a herte / To whome it happyd on a tyme that he drank in a fonteyn or welle as he dranke / he sawe in the water his hede which was horned / wherfore he preysed moche his hornes / And as he loked on his legges / whiche were lene and smal / he despreysed and vytupered them / And as he was drynkynge in the fontayne he herd the voys and barkynge of dogges / wherfore he wold haue fledde awey in to the forest for to saue hym self / but as he sawe the dogges so nyghe hym he wold haue entred within a busshe / but he myght not / for his homes kepte hym withoute / And thenne seyng that he myght not escape began to saye within hym self / I haue blamed and vytupered my legges / whiche haue ben to me vtyle and prouffitable / and haue preysed my hornes / whiche ben now ​cause of my dethe / And therfore men ought to desprayre that thynge / whiche is vnprouffitable / and preyse that whiche is vtyle and prouffitable / And they ought to preyse and loue the chirche and the commaundements of the same / the whiche ben moche vtyle & prouffytable / And despreyse and flee al synne and vyce / whiche ben inutyle harmeful and dommageable
# The fables of Aesop by William Caxton (Jacobs)/Vol. II/Other Aesop's

* related portals: Aesop's Fables.
* sister projects: Wikidata item.
From Vol. II of The fables of Aesop, as first printed by William Caxton in 1484, with those of Avian, Alfonso and Poggio.
¶ Here after folowen some Fables of Esope after the newe translacion / the whiche Fables ben not founden ne wreton in the books of the philosopher Romulus
* The Egle and the Rauen
* The Egle and the Wesel
* The Foxe and the Gote
* The Catte and the Chyken
* The Foxe and the Busshe
* The Man and the god of the Wodes
* The Fyssher
* The Catte and the Rat
* The Labourer and the Pyelarge
* The Child whiche kepte the Sheep
* The Ante and the Columbe
* The Bee and Jupiter
* A Carpenter
* A yong Theed and his Moder
* The Flee and the Man
* The Husbond and his two Wyves
* The Labourer and his Children
This work was published before January 1, 1929, and is in the public domain worldwide because the author died at least 100 years ago.
Public domainPublic domainfalsefalse
# The fables of Aesop by William Caxton (Jacobs)/Vol. II/Alfonce

From Vol. II of The fables of Aesop, as first printed by William Caxton in 1484, with those of Avian, Alfonso and Poggio.
* The exhortacion of Sapyence or Wysedome and Loue
* The commpysũon of Peruny or Money
* The subtyle Inuencion of a Sentence
* The Sentence gyuen up the Pecuny or Money whiche was found
* The Feythe of thre Felawes
* The Labourer and the Nyghtyngale
* A Rethorycian and a Crowk Backed
* The Discyple and the Sheep
* The Labourer, the Foxe, & the chese
* The Husbond, the Moder & hys Wyf
* An old Harlotte or Bawde
* A Blynd Man and his Wyf
* The Tayller, A King and his Seruants
# The fables of Aesop by William Caxton (Jacobs)/Vol. II/Alfonce/Fable 12

Click here to create an annotated version of this text.
¶ The xij fable is of a blynd man and of his wyf /
here was sometyme a blynd man whiche had a fayre wyf / of the whiche he was moche Jalous / He kepte her so that she myght not goo nowher / For ewer he had her by the hand / And after that she was enamoured of a gentil felawe / they coude not fynde the maner ne no place for to fulfylle theyr wyll / but notwithstandyng the woman whiche was subtyle and Ingenyous counceylled to her frende that he shold come in to her hows / and that he shold entre in the gardyn and that there he shold clymme vpon a pere tree / And he did as she told hym / and when they had made theyr enterpryse / the woman came ageyne in to the hows / and sayd to her husbond / My frend I praye yow that ye wylle go in to our gardyn for to disporte vs a lytel whyle there / of the whiche prayer the blynd man was wel content / and sayd to his wyf / wel my good frend I will wel / lete vs go thyder / And as they were vnder the pere tree / she sayd to her husbond / My frende I praye the ​to lete me goo vpon the pere tre / And I shalle gader for vs bothe some fayre peres / wel my frend sayd the blynd man / I wylle wel & graut therto / And when she was vpon the tree / the yong man begann to shake the pere tree at one syde / and the yonge woman at the other syde / And And as the blynd man herd thus hard shake the pere tree / And the noyse whiche they made / he sayd to them / Ha a euylle woman / how be it that I see hit not / Neuertheles I fele and vnderstande hit well / But I praye to the goddes / that they vouchesauf to sende me my lyght ageyne / And as soone as he had made his prayer Jupiter rendryd to hym his syght ageyn ¶ And whanne he sawe that pagent vpon the pere tree / he sayd to his wyf Ha vnhappy woman / I shalle neuer haue no Joye with the / And by cause that the yonge woman was redy in speche and malycious / she ansuerd forth with to her husbond / My frend thow arte wel beholden and bounden to me / For by cause and for the loue the goddes haue restored to the thy syght / wherof I thanke alle the goddes and godesses whiche haue enhaunced and herd my prayer / For I desyryng moche that thow myght see me / cessed neuer day ne nyght to pray them / that theye wold rendre to the thy syghte/ wherfore the goddesse Venus vysybly shewed her self ​to me / and sayd / that yf I wold somme playsyre to the sayd yonge man she shold restore to the thy syght / And thus I am cause of it And thenne the good man sayd to her / My ryght dere wyf & good frende / I remercye and thanke yow gretely / For ryght ye haue and I grete wronge.
Cite error: <ref> tags exist for a group named "errata", but no corresponding <references group="errata"/> tag was found
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Alfonce/Fable 2

Click here to create an annotated version of this text.
¶ The second fable is of the commyssion of pecuny or money
Spaynard arryued somtyme in to the lande of egipte and by cause that he doubted to be robbed within the desertys of Arabe / he purposed and bethought in hym self that it were wysely done to take his money to somme trewe man for to kepe hit vnto his retorne ageyne / And by cause that he herd somme saye / that within the Cyte was a trewe man / he anone wente to hym / and toke to hym his syluer / for to kepe hit / And whan he had done his vyage he came ageyne to hym / and demaunded of hym his syluer / whiche ansuerd to hym in this manere / My frend / I ne wote who thow arte / for I sawe the neuer that I wote of / And yf thou sayest or spekest ony more wordes / I shalle make the to be wel bete / Thenne was the spaynard sorowful and wroth / and therof he wold haue made a playnte to his neyghbours / as he dyde / & the neyghbours sayd to hym / Certaynly / we be wel abasshed of that / that ye telle to vs / for he is emonge vs alle reputed ​and holden for a good man and trewe / And therfore retorne ageyne to hym / and by swete wordes telle hym that he wyl rendre to the thy good ageyne / the whiche thynge he dyd / and the old man ansuerd to hym more sharpely and wonderly than he had done before / wherof the spaynard was wonderly wrothe / And as he departed oute of the old mans hows / he mette with an old woman / the whiche demaunded of hym / wherfore he was soo troubled and heuy / And after that he had told to her the cause why / thold woman sayd to hym / make good chere / For yf hit is so as thow sayst / I shalle counceylle the how thou shalt recouere thy syluer / And thenne he demauded of her / how hit myght be done / And she sayd to hym bryng hyther to me a man of thy country whome thow trustest / and doo to be made four fayre chestes / and fylle them alle with stones / and by thy felawes thow shalt make them to be borne / in to his hows / and to hym they shalle say / that the marchaūts of spayne send them to hym for to kepe surely / And whan the chestes shalle be within his hows / thow shalt go and demāde of hym thy syluer / whiche thynge he dyd / And as the sayd chestes were borne within his hows / the spaynard wente with them / that bare them / the whiche straungers sayd to the old mā My lord / these ​four chestes ben al ful of gold / of syluer and of precious stones / whiche we brynge to yow / as to the trewest man and feythful that we knowe for to kepe them surely by cause that we fere and doubte the theues / whiche ben within the desert / After the whiche wordes sayd / came he / whiche the old woman had counceylled / and demaunded of hym his syluer And by that cause the old man doubted / that the spanynard wold haue despreysed hym / he sayd thus to hym / Thow arte Welcome / I merueylled how thow taryest soo longe for to come / And Incontynent he restored to hym his syluer / And thus by the counceylle of the woman whiche he gretely thanked / he had his good ageyn / and retourned ageyne in to his countrey /
# The fables of Aesop by William Caxton (Jacobs)/Vol. II

* related portals: Aesop's Fables.
* sister projects: Wikipedia article, Commons category, Wikidata item.
Vol. I contains an historical analysis by Joseph Jacobs. Vol. II contains William Caxton's translation of the fables published in 1484.
The Fables
of Aesop
The Fables of Aesop.
II.
Ballantyne Press
BALLANTYNE, HANSON AND CO. EDINBUHGH AND LONDON
The Fables of Aesop
as first printed by William Caxton in 1484
with those of Avian, Alfonso and Poggio,
now again edited and induced
by Joseph Jacobs.
II.
Text and Glossary.
London. Published by David Nutt in the Strand. M.D.CCCLXXXIX.
* Caxton's translation (1484)
** Romulus' Preface
** Liber Primus
** Liber Secundus
** Liber Tertius
** Liber Quartus
** Liber Quintus
** Aesop's Fables not by Romulus
** The Fables of Avian
** The Fables of Alphonse
** The Fables of Poggio
* Errata
* Glossary
This work was published before January 1, 1929, and is in the public domain worldwide because the author died at least 100 years ago.
Public domainPublic domainfalsefalse
# The fables of Aesop by William Caxton (Jacobs)/Vol. II/Alfonce/Fable 10

Click here to create an annotated version of this text.
¶ The x fable is of the husbond and of the moder & of hys wyf
Omtyme was a merchaunt whiche maryed hym to a yonge woman / the whiche had yet her moder on lyue / It happed that this Marchaunt wold ones haue gone somwhere in to ferre country for to by some ware or marchaundyse / And as he was goynge / he betoke his wyf to her moder for to kepe and rewle her honestly tyll he come ageyne / ¶ His wyf thenne by the owne consentynge and wylle of her moder / enamoured her self of a ryght gentyl / fayre and yong man whiche fournysshed to thappoyntement / And ones as they thre made good chere the husbond came ageyne fro the feyre and knocked at the dore of the hows / wherfore they were wel abasshed / Thenne sayd the old moder thus to them / haue no fere / but doo as I shalle telle to yow / and care yow not / And thenne she sayd to the yonge man / hold this swerd / and goo thow to the yate / and beware thy self that thow saye no word to hym / but lete me doo / And as the husbond wold haue ​entryd his hows / and that he sawe the yong man holdynge a naked swerd in his handes / he was gretely aferd / And thenne the old woman sayd to hym / My sone thow arte ryght welcome / be not aferd of this man / For thre men ranne ryght now after hym for to haue slayne hym / and by auenture he fond the yate open / and this is the cause why he came here for to saue his lyf / And thenne the husbond said to them / ye haue done wel / And I can yow grete thanke / And thus the yonge amerous wente his waye surely by the subtylyte of the moder / of his wyf / to the whiche truste thy self not / and thow shalt doo as sage and wyse
# The Way to Christ

THE WAY TO CHRIST. DISCOVERED AND DESCRIBED IN THE FOLLOWING TREATISES.
The First Book.
          Of True Repentance.
The Second Book.
          Of True Resignation.
The Third Book.
          Of Regeneration.
The Fourth Book. (in 3 parts.)
          Of the Super Sensual Life.
          Of Heaven and Hell.
          The Way from Darkness to True Illumination.
Matt.xi.25,26.
Jesus answered and said, I thank thee, O Father, Lord of Heaven and Earth, because thou has hid these Things from the wise and prudent, and hast revealed them unto Babes. Even so, Father for so it seemed good in thy Sight.
1Cor.i.26,27,28,29.
Ye see then your Calling, Brethren, how that not many wise Men after the Flesh, not many mighty, not many noble are called. But God hath chosen the foolish Things of the World to confound the wise; and God hath chosen the weak Things of the world to confound the Things which are Mighty. And base Things of the World, and Things which are despised hath God chosen, yea, and Things which are not, to bring to nought Things that are. That no Flesh should glory in his Presence.
# The Way of the World/Dramatis Personæ

DRAMATIS PERSONAE.

#### MEN.

* FAINALL, in love with Mrs. Marwood,—Mr. Betterton.
* MIRABELL, in love with Mrs. Millamant,—Mr. Verbruggen.
* WITWOUD, follower of Mrs. Millamant,—Mr. Bowen.
* PETULANT, follower of Mrs. Millamant,—Mr. Bowman.
* SIR WILFULL WITWOUD, half brother to Witwoud, and nephew to Lady Wishfort,—Mr. Underhill.
* WAITWELL, servant to Mirabell,—Mr. Bright.

#### WOMEN.

* LADY WISHFORT, enemy to Mirabell, for having falsely pretended love to her,—Mrs. Leigh.
* MRS. MILLAMANT, a fine lady, niece to Lady Wishfort, and loves Mirabell,—Mrs. Bracegirdle.
* MRS. MARWOOD, friend to Mr. Fainall, and likes Mirabell,—Mrs. Barry.
* MRS. FAINALL, daughter to Lady Wishfort, and wife to Fainall, formerly friend to Mirabell,—Mrs. Bowman.
* FOIBLE, woman to Lady Wishfort,—Mrs. Willis.
* MINCING, woman to Mrs. Millamant,—Mrs. Prince.
* DANCERS, FOOTMEN, ATTENDANTS.
SCENE: London.